
Weldall 


Es Weldall, des ach efach als All, als (lat.) Universum oder als 
(gr.) Kosmos bezaichnet werd, ment die gesamt Weld aus Raum 
und Zaid. 

Begriff 


Oigfiihrt worre ist des Word Weltall von Philipp von Zesen, als 
Oideutschung von ladainisch Universum. 

Erforschungsgschichd 



i + 


De bisher tiefschde Blick ins Weldall 
unner Nutzung vun sischtbarem Lischd 
mit dem Weldraumteleskop Hubble 



Unser Erd, vum Mond aus gsehe, vun 
der aus die Mensche ach des Weldall 
erforsche 


Soi Enschdehung, Gschischd un Beschaffenhaid hod die 
Mensche sait Jahrdausende interessiert. Erschde Erklarunge zu 

denne Froche hen die Mensche sisch in M ythe und schbada in religiese Erzahlunge und Texde zu gewwe 
versucht. 


Donn han sich die Mensche gedengd, es war a glaa Kuchl, die wu inde Mid die Erd als Schaib hod un 
owwedriwwa de Himmel un unnedrunna die Unnawald far die Doode. Arsch in de Naizaid hanse 
erausgriehd, dob die Erd selwad a Kuchl is, wu sisch um die Sunn drehe duud innarem Abschdond vun achd 
Lischdminudde un doE die Sunn nix onnaschdes is als wie an glaane Schdarn. 










Haidzutach beschafdischen sisch vor allem Wissenschafdler der 
Fachrischdunge Physik und Aschdronomie mid de 
Beschrwaiwung un Erklarung vum Universum. Grundleschend 
fer die theoretisch Erklarung vum Zusammenhang vun Raum 
und Zait un vun Materie und Enerschie is immer noch die 
Relativitatstheorie vun Albert Einstein, die vielvaldisch 
experimendelle Beschtadischunge gefunne hot, was meent, dass 
ihre vielfaldische daals iwwerraschende Aussache sisch dursch 
Experimende und Beobachdunge beschtadischd hen. 

Zur Zaid sieht ufgrund von de Bemiehunge vun dausende 
Wissenschaftler unser Erkenndnis vum Universum so aus: 

F orschungsschdand 


Die wissenschafdlische Aussache iwwers Universum gehen 
immer vun de Annahm aus, dass des Lischd wu uns aus de 
Waide vum Universum erraischd, sisch genausso Verhalde dud, 
wie Lischd uff de Erd, also im All waid weg die glaische 
Nadurgesedze gelde wie die, die ma uffgrund vun 
Beobachdunge und Experimende uf de Erd herausgfunne hod. 
AuEadam geje faschd all vun anere lineare Zaid aus - un die 
onnan saache, solong mar kaan onnan MaEschdab han, losse 
mars dodebai - obwohl des monsche Forschungsargebnisse uf 
de Kopp schdelle kand. 


Alder 

Uf Grund vun de kosmische Mikrowelle- 
Hinnergrundschdrahlung, de Unnersuchung vun de Verdelung 
vun de Galaxie und de Datierung vun de alschde Objekde geht 
die Wissenschafd vun em Alder vum Weldall vun 13,7 
Milliarde Johr aus, mit ennere gschadzde Abwaischung vun 0,2 
Milliarde Johr. 




En Deelblick uff unser MilschschdroB, 
des riesische Schdernesystem zu dem a 
unser Sunn ghert. Die Symetrieax vun 
unsere aischene Galaxie tridd als 
bandfermischie Ufhellung am 
naschdlische Schdernehimmel hevor. 



Die Himmelsschaib vun Nebra aus de 
Broosezaid ca. 1600 Johr v. Chr. Schun 
vor 3600 Johr - un noch frieher - hen 
sisch Mensche fer Sunn, Mond un 
Schderne inderessiert. 


GreB 

Uf Grund de Muldiplikation vun Alder mol Lischdjohr gehd 
mer fers sischdbare Universum vun ennere GreE vun 13,7 
Millarde Lischdjohr aus, mit ennere gschadzde Abwaischung 
vun 0,2 Millarde Lischdjohr. Es Lischdjohr is die Endfernung 
wu es Lischd in em Johr zurichleschd, des sinn 9 460 730 472 
580,8 km, also ca. 9,5 Billione Kilomeder. Iwwer evenduell 
unsischdbare Tele vum Universum, sin ke wissenschafdlische 
Aussache meschlisch, wail vun allem was waider weg is als wu 
Mensche odder ihr Werkzaisch, wie Saddelidde, hiekumme, die 
Mensche nur iwwer Lischd beschaid wisse. AuEern sischdbare 
Lischd meent Lischd in dem Zusammehang alle messbare 
elekdromagnedische Welle. 



De Sunnewache vun Trundholm, ca. 

1400 v. Chr., symbolisiert die viele Mythe 
mit denne sisch die Mensche des Weldall 
erklard hen. 


















Temperadur 

GreRere Objekde im Universum sinn ofd Sunne und reschd 
heeR, awwer die kosmisch Hinnagrundstrahlung deed e Objekd 
wu im All traibt, waid weg vim so ennere Sunn grad mol uff 
2,728 Kelvin iwwerm absulude Nullpunkt erwarme. Die 
gschadzt Abwaischung betraschd 0,004 Kelvin. Wail des 
Unviversum sisch waider ausdehnt und verdinnt sinkd die 
Temepradur waider. Sie war hingesche frieher viel heher. 


Ausdehnungsgschwindischkait 

Uffgrund vun de Rodverschiebung des Lischds vun Galaxie 
gehd ma devu aus, dass sisch des Universum pro Sekund mit 72 
Kilomeder pro Megaparsec ausdehnt. Pro Megaparsec (e 
Million Parsec), edwa 3,261 Millione Lischdjohr werds All also 
pro Sekund un 72 km greRer durch Ausdehnung. Die 
Ussischerhaid betracht ugfar 5 km pro Sekund un Megaparsec. 
Die vun unsere MilschschtroRe aus gsehe nachstgeleschene 
Radiogalaxie (NGC 5128 oder Centaurus A) isch von uns 
ungfar 3 Mpc entfernt. De Abschdand zu unsere MilschstroR 
nimmd also pro Sekund um ca. 216 km zu. 



Albert Einstein, demsoi allgemaini 
Relativitatstheorie grundleschend fer des 
moderne wissenschaftlische Verstandnis 
vum Weldall is. 


Zusammesedzung 

Uf Grund vun Messunge vun de Hellischkait vun Supernovaexplosione, de Beschdimmung vun de 
Auswirkunge vun de Schwerkraft uf die Materie, wu die kosmisch Hinnergrundstrahlung emmitiert hott, 
geht ma devu aus, dass 70% des Universums aus dunkler Enerschie (3% Ungenauischkait), 25,6 aus dunkler 
Materie (1% Ungenauischkait) un 4,4% aus gewehnlischer Materie, bestehd. Die Beschaffenhaid vun de 
dunkle Materie is bisher nur durch astrophysikalische Beobachdunge graifbar. Des Zaisch verschluckd zum 
Baischbiel en Deel vum Lischd un soi Existenz is deshalb unner Wissenschafdler net mer umschdridde. Wail 
mer des Zaisch awwer ned sehe kann, is soi Schdrukdur ubekannd. Die gewehnlisch Materie beschdeht aus 
73,4% Wasserschdoff, 24,9% Helium und nur zu 0,3% aus alle annere schwerere Elemende zusamme. Fer 
die Abschadzung Wasserschdoff un Helium gilt 3% gschadzdie Abwaischung fer die schwere Elemende 
0,3%. 


Gschichd vum All 


Aan Schwerpungd vunde Forschung liehd om Oofang, om Urknall. 

Allgemoin agzebdiad ward, doR es All mim Urknall oogfange hod, sich donn als Plasma un Fadechaos 
ausgedehnd hod un sich dodebai dorsch Wirbl un Inhomogenidade Schwerezendre gebild han, wodraus die 
arschd Generadzion vun Sonne endschdonne is. In Folsche han sich donn die Galaxie un die nagschde 
Schdarnegeneradzione endwiggld. 

Die Urknallforschung basierd voa allem ufde Dailscheforschung im CERN un hod uns bis uf winzisch 
Sekundebruchdaal onde Urknall erangebrung. 


Forschung, Relischion un Godd 













Oofangs - un iwwa Joahunnade wech - hod die Karsch a eewnso dummi wie klaaglaiwischi Ongsch ghed 
vor de Forschungsargebnisse, wailse gedengd han, dodemid kannd die Biiwl widalechd warm. Awwa die 
biiblisch Gschichd is ned wardlisch zu namme, sunnan nar sinnbildlisch un die Forschung ward nie irschand 
abbes iwwas Gehaimnis vunde Schobfung saache kanne: was voam Urknall waa un wonn un wie's End 
kimmd, des ward kaan Forscha je saache kanne, wail all unsa Forschung uf de Physik beruhd un uf derre 
iane Gsadze un wail die nar in unsam Universum Geldung hawwe misse - onnschdwo konns onnan gawwe. 

Kwalle 


Fer Alder, Grek, Temperadur, Ausdehnung un Zusammesedzung: Jerry T. Bonell, Robert J. Nemiroff: Das 
Weltall. Tag fiir Tag, Knesebeck Verlag, Mtinchen 2006, Saide 4-5, ISBN 978-3-89660-374-6 


Weblinks 

Commons: Weldall (https://commons.wikimedia.Org/wiki/Category:Universe) - Sammlung vun 
Bilder, Video un Audiodataie 

■ Visualisierte Karde vum Weldall (http://ephemeriden.com/universe.py) vum Sloan Digital Sky 
Survey Projekt 


Videos 

■ Wie groft is des Universum? (http://www.br-online.de/br-alpha/alpha-centauri/alpha-centauri-u 

niversum-1998-ID1209475348408.xml) 

■ Werd sich des Universum widder zusammeziehe? (http://www.br-online.de/br-alpha/alpha-cent 

auri/alpha-centauri-universum-2000-ID1208779859400.xml) 

■ Wie sieht die Zukunft des Universums aus? (http://www.br-online.de/br-alpha/alpha-centauri/al 

pha-centauri-universum-2000-ID1208779859400.xml) 

■ The Known Universe (https://www.youtube.com/watch?v=17jymDnOW6U) erschdeld vum 
American Museum of Natural History 


Fernsehe 

■ Reschelmaftisch beschaftisch sisch die Fernsehserie alpha-centauri (http://www.br-online.de/b 
r-alpha/alpha-centauri/) und die dazu erstelld Websaid vum bayrische Rundfunk mit dem 
Weldall. 


Vun "https://pfl.wikipedia. 0 rg/w/index.php?title=Weltall&oldid=79433" 


Die Said ischs ledschde Mol g'annad worre uff 9. Ogdowa 2018, om 19:39. 

Abrufstatistik 


De Text isch unter de Lizenz ..Creative Commons Attribution/Share-Alike“ verfiechbar; zusatzliche Bedingunge kinnen 
gelte. Aanzelhaate sin in de Nutzungsbedingunge bschriwwe. 


























